Narodna skupština
20090121

Što se tiče zakazivanja sednica Odbora, kada sam postao zamenik predsednika rečeno mi je od strane starijih kolega da se to ranije sve dogovaralo, znači, ne vidim nijedan razlog zašto se ne bismo dogovorili, održali sednicu i dogovorili dnevni red. U principu, kao pripadnik vladajuće većine, moram pre svega da ovde izrazim veliku strepnju i zebnju. Sada će čuti i građani Srbije koji nemaju možda priliku da čitaju "Jedinstvo", koje se distribuira i prodaje i na kioscima po Beogradu, a i po Kosovu i Metohiji, list gde na naslovnoj strani imamo ministra za Kosovo i Metohiju i, naravno, poslanike iz vladajuće koalicije i ostale državne funkcionere koji se bave životom ljudi na prostoru Kosova i Metohije, a na zadnjoj strani je jedan oglas gde se apeluje "Svi stenam potrebni, postanite deo kosovskih bezbednosnih snaga", gde su potpisani jedan Albanac, jedan Srbin i mislim da je ovo Turčin. To je prosto nedopustivo i to je pitanje za Ministarstvo kulture. Ovaj list finansira država Srbija.